# ΝΕΑ ΕΛΛΗΝΙΚΗ ΛΟΓΟΤΕΧΝΙΑ Α΄ ΛΥΚΕΙΟΥ

**ΘΕΜΑΤΙΚΗ ΕΝΟΤΗΤΑ: ΤΑ ΦΥΛΑ ΣΤΗ ΛΟΓΟΤΕΧΝΙΑ**

**ΚΕΙΜΕΝΟ/ΤΡΑΠΕΖΑ ΘΕΜΑΤΩΝ 2020**

**ΛΙΝΑ ΝΙΚΟΛΑΚΟΠΟΥΛΟΥ (1958-)**

***Μαμά γερνάω***

*Το «Μαμά γερνάω» γράφτηκε από τη Λίνα Νικολακοπούλου το 1988. Σε μουσική Σταμάτη Κραουνάκη κυκλοφόρησε στον ομώνυμο δίσκο τραγουδιών που ερμήνευσε η Τάνια Τσανακλίδου.*

Τα ρούχα που δεν έμαθα να πλένω

τα βάζω στη σακούλα και σ’ τα φέρνω.

Ρωτάς για την καριέρα μου τη νύχτα και τη μέρα μου

κι εγώ να σου μιλάω καταφέρνω.

Και σκέφτομαι που πίνω κόκα κόλα για να `ναι πάντα ίδια αλλάζουν όλα. Κι ανοίγω το ψυγείο σου,

το «έλα» και το «αντίο» σου

ζητούσα στη ζωή μου πάνω απ’ όλα.

Μαμά, πεινάω μαμά, φοβάμαι

μαμά, γερνάω, μαμά.

Και τρέμω να `μαι αυτό που χρόνια ανησυχείς: ωραία, νέα κι ατυχής.

Τα χρόνια που μεγάλωνες για μένα να ξέρεις πως σου τα `χω φυλαγμένα.

Και τέλειωσα με άριστα αλλά δεν έχω ευχάριστα,

όλα στον κόσμο είναι γραμμένα.

Τριάντα καλοκαίρια και χειμώνες τις άγριες σού φέρνω ανεμώνες.

Και κοίτα, ένα μυστήριο του κόσμου το κριτήριο

πως μοιάζουμε μου λέει σαν δυο σταγόνες.

**ΘΕΜΑΤΑ**

**ΘΕΜΑ 1**

**α)**Ποιο είναι το θέμα του συγκεκριμένου ποιήματος; Διατυπώστε το με συντομία σε 3-4 σειρές.

 **(μονάδες 10)**

**β)** Να παρουσιάσετε με δικά σας λόγια το χαρακτήρα του ήρωα που παρουσιάζεται στο ποίημα. (60-70 λέξεις)

 **(μονάδες 20)**

**ΘΕΜΑ 2**

**α)** Ποιο είναι το ύφος του κειμένου; Να δικαιολογήσετε την απάντησή σας βασισμένοι σε συγκεκριμένα αποσπάσματα του ποιήματος αλλά και στον τίτλο.

 **(μονάδες 20)**

# ΘΕΜΑ 2β (ΤΡΑΠΕΖΑ ΘΕΜΑΤΩΝ)

Χαρακτηριστικό του ποιήματος αποτελεί μια συνεχώς παρούσα αντίθεση, ανάμεσα στο παλιό και το καινούργιο. Ανάφερε σημεία με τα οποία αναδεικνύεται αυτή η αντίθεση και την εντύπωση που δημιουργεί.

 **(μονάδες 10)**

# ΘΕΜΑ 3. Ερμηνεία και παραγωγή λόγου (150 - 200 λέξεις)/ ΤΡΑΠΕΖΑ ΘΕΜΑΤΩΝ

Αν το ποιητικό υποκείμενο έγραφε σε ημερολόγιο τις σκέψεις του τι, κατά τη γνώμη σου, θα σημείωνε σε αυτό;

 **(μονάδες 40)**